         ROMÂNIA                                 

                   

    JUDEŢUL IAŞI                                

MUNICIPIUL PAŞCANI                                                                    

  CONSILIUL LOCAL                                                          
                                                      

HOTĂRÂRE

privind necesitatea, oportunitatea şi justificarea implementării Proiectului  de investiţii

„Realizare parc nou în municipiul Paşcani, judeţul Iaşi”

 Consiliul Local al municipiului Pascani;
             In baza Raportului comun intocmit de catre Compartiment Programe Europene, Serviciul Buget, Contabilitate, Serviciul Urbanism si Compartimentul Juridic si Contencios din cadrul aparatului  de specialitate al primarului, înregistrat sub nr. 13740/22.08.2008;
             Avand in vedere Rapoartele de avizare ale Comisiei de prognoze economico-sociale , buget , finante , industrie si IMM-uri, ale Comisiei de organizare si dezvoltare urbanistica, realizarea lucrarilor publice, conservarea monumentelor istorice, protectia mediului, ecologie, patrimoniu, Comisiei juridice, ordine publica, drepturile omului si libertati cetatenesti, ale Comisiei  de administratie publica si ale  Comisiei  pentru programe europene si atragere de fonduri structurale, relatii externe din cadrul Consiliului Local al municipiului Pascani;

Luând act de Ghidul solicitantului pentru Programul naţional de îmbunătăţire a calităţii mediului prin realizarea de spaţii verzi în localităţi, adoptat de către Comisia privind determinarea oportunităţii, eligibilităţii şi aprobării proiectelor;

Analizând prevederile Ordonanţei de Urgenţă nr. 59/20 iunie 2007, prin care a fost aprobat Programul Naţional de îmbunătăţire a calităţii mediului prin realizarea de spaţii verzi în localităţi, în baza căruia a fost emisă Hotărârea nr. 70/28.01.2008, prin care s-au alocat încă 60.000.000 lei din Fondul pentru mediu, sumă aferentă anului în curs pentru aprobarea proiectelor selectate şi a finanţării acestora, precum şi a Regulamentului de organizare şi funcţionare a Comisiei privind determinarea oportunităţii, eligibilităţii şi aprobării proiectelor, cu modificările şi completările ulterioare;

            In conformitate cu prevederile Legii nr. 273/2006 privind finanţele publice locale, modificata si completata  şi a prevederilor Legii nr. 388/2007 privind bugetul de stat pe anul 2008;


Având în vedere prevederile Ordonanţei de Urgenţă a Guvernului nr. 34/2006 privind atribuirea contractelor de achiziţie publică, a contractelor de concesiune de lucrări publice şi a contractelor de cesiune de servicii, cu modificările şi completările ulterioare;

In conformitate cu prevederile Hotărârii Guvernului nr. 28/2008 privind aprobarea Structurii devizului general şi a Metodologiei privind elaborarea devizului general pentru obiective de investiţii şi lucrări de intervenţii;

In baza dispozitiilor  art.36 alin.(2) lit.b), alin.(4) lit.d), precum şi pe cele ale art.126 din Legea administraţiei publice locale nr.215/2001, republicată, cu modificările şi completările ulterioare;

In temeiul art. 45 alin. (1) din  Legea administraţiei publice locale nr.215/2001, republicată, cu modificările şi completările ulterioare,
HOTĂRĂŞTE

Art. 1. Se aprobă participarea la Programul naţional de îmbunătăţire a calităţii mediului prin realizarea de spaţii verzi în localităţi, aprobat prin Ordonanţa de Urgenţă nr. 59/20 iunie 2007 şi exprimarea acordului cu privire la contractarea finanţării prin Proiectul de investiţii „Realizare parc nou   în municipiul Paşcani, judeţul Iaşi”.                                                                                                                                                                                                                                               
Art.2. Suprafaţa de teren pusă la dispoziţie pentru realizarea proiectului „Realizare parc nou, în municipiul Paşcani, judeţul Iaşi” aparţine domeniului public al Consiliului Local al Municipiului Paşcani, aprobat prin hotărâre a Guvernului, şi este de  10.000 mp.
Art.3. Persoana desemnată să reprezinte solicitantul în relaţia cu Administraţia Fondului pentru Mediu este Grigore Crăciunescu, Primarul Municipiului Paşcani.

Art.4. Consiliul Local al municipiului Paşcani ia act de necesitatea, oportunitatea şi eficienţa economică şi socială a realizării Proiectului de investiţii „Realizare parc nou, în municipiul Paşcani, judeţul Iaşi”, care va deservi un număr de  43828 locuitori ai municipiului Paşcani, pentru creşterea gradului de confort şi de sănătate a locuitorilor, pentru o protecţie mai bună a mediului şi pentru creşterea atractivităţii localităţii atât pentru locuitorii acesteia, cât şi pentru investitorii de capital în municipiul Paşcani, judeţul Iaşi.


Art.5. Cu ducerea la îndeplinire a prevederilor prezentei hotărâri se insarcineaza  Primarul municipiului Paşcani, judeţul Iaşi si Compartimentul     Programe Europene si Atragere Fonduri Structurale.

Art. 6.- Serviciul Administratie Publica va comunica in copie prezenta hotarare:

· Institutiei Prefectului judetului Iasi;

· Directiei Economice –Serviciul Buget, Financiar, Contabilitate;

· Compartimentului   Programe Europene si Atragere Fonduri Structurale;
· Mass-media.







           CONTRASEMNEAZĂ

PREŞEDINTE DE ŞEDINŢĂ,


                          S E C R E T A R,

 
Consilier,


        RUSU LEONARD                                                            MIRCEA  ZUZAN

Nr. 142 

Din :  30.08.2008

